กระทรวงมหาดไทย จะนำเสนอ ครม.อนุมิตงบ 15,800 ล้านบาท ช่วยเหลือเกษตรที่ได้รับความเดือดร้อนจากปัญหาภัยแล้งและน้ำท่วม
กระทรวงมหาดไทย จะนำเสนอ ครม.อนุมิตงบ 15,800 ล้านบาท ช่วยเหลือเกษตรที่ได้รับความเดือดร้อนจากปัญหาภัยแล้งและน้ำท่วมพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า เตรียมเสนอคณะรัฐมนตรีพิจารณาอนุมัติงบประมาณ จำนวน 15,800 ล้านบาท ช่วยเหลือผู้ได้รับความเดือดร้อนจากปัญหาภัยแล้งและน้ำท่วม เพื่อดำเนินการในพื้นที่ โดยให้แต่ละจังหวัดเป็นผู้พิจารณาโครงการที่เกี่ยวข้อง เน้นการแก้ไขปัญหาให้กับเกษตรกรโดยตรง โดยเฉพาะผู้ได้รับผลกระทบจากภัยแล้ง ซึ่งต้องเป็นโครงการที่หน่วยงานมีแผนดำเนินการอยู่แล้ว แต่ยังไม่มีการจัดสรรงบประมาณเพื่อดำเนินการเพื่อให้สามารถเสนอโครงการให้ทันก่อนวันที่ 30 กันยายนนี้ เช่น แผนงานของกรมชลประทาน กรมทรัพยากรน้ำ และกรมทางหลวง ซึ่งหากพื้นที่ใดเสนอโครงการไม่ทันแผนงานก็จะตกไป พร้อมย้ำ ทุกโครงการจะต้องดำเนินการภายใต้ความโปร่งใส เป็นไปตามกฎหมาย หากมีการกระทำผิด หรือทุจริตเจ้าหน้าที่ที่เกี่ยวข้องทุกระดับต้องรับผิดชอบ สำหรับงบประมาณดังกล่าวเบื้องต้นจะสรรงบให้จังหวัดละ 200 ล้านบาท ยกเว้น 2 จังหวัด คือ สุรินทร์และบุรีรัมย์ เนื่องจากการลงพื้นที่ของนายกรัฐมนตรีพบว่าประชาชนได้รับความเดือดร้อนและมีความจำเป็นต้องแก้ไขปัญหามาก จึงจัดสรรงบประมาณให้จังหวัดละ 500 ล้านบาท